Diari Oficial de la Generalitat Valenciana


Sumari del DOGV 6218, del 03-03-2010 (2010/1924)

Aprovació de les bases específiques que han de regir les convocatòries dels processos de selecció de les places de tècnic bàsic d'informàtica incloses en l'oferta d'ocupació pública.
--------------------------------------------------------------------------------------------------------------------------------------------------------------------------------------

### Dades del document

Número de DOGV
:   6218

Data del DOGV
:   03-03-2010

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2010/1924


Data del document
:   20-11-2009

Organisme emissor
:   Ajuntament de Tavernes de la Valldigna

Tipus de document
:   Anunci

Descriptors 

:   * Tavernes de la Valldigna
    * concurs administratiu

Aprovació de les bases específiques que han de regir les convocatòries dels processos de selecció de les places de tècnic bàsic d'informàtica incloses en l'oferta d'ocupació pública.  
 [2010/1924]  
Mitjançant el present anunci, es posa en coneixement de tots els interessats, que per Decret de la Regidoria Delegació d'Administració General, Personal, Seguretat Ciutadana, Educació i Esports, de data 20 de novembre de 2009, s'han aprovat les bases que literalment es transcriuen a continuació:  
Primera. Objecte  
Les presents bases tenen per objecte desenvolupar les previsions fetes a les bases generals que han de regir les convocatòries de les proves selectives per a la selecció de les places incloses en les distintes ofertes d'ocupació pública de l'Ajuntament de Tavernes de la Valldigna.  
Principalment, aquestes bases específiques, tenen per objecte regir el procés de selecció de les places de tècnic bàsic d'informàtica incloses en l'oferta d'ocupació pública de l'Ajuntament, les quals es detallen a continuació:   
Denominació: tècnic bàsic d'informàtica.  
Naturalesa: funcionari.  
Grup: Equiparat al grup C (art. 25 Llei 30/1984) o grup C1 (art. 76 Llei 7/2007 (EBEP)).  
Escala: administració especial.  
Subescala: serveis especials.  
Classe: comeses especials.  
Categoria: nivell batxiller superior o equivalent.  
Nombre de vacants: Una.  
Torn: Promoció interna.  
Procediment de selecció: concurs oposició.  
En el supòsit de no procedir a cobrir la vacant mitjançant el torn de promoció interna, quedarà anul·lada automàticament la present convocatòria es procedirà immediatament a cobrir-la mitjançant el torn lliure, per la qual cosa, donat aquest cas l'Ajuntament procedirà a aprovar les corresponents bases que regulen el procés selectiu i tindrà en compte els criteris generals aprovats mitjançant la negociació prèvia que s'ha dut a terme amb els representants sindicals. D'igual forma procedirà l'Ajuntament en el cas que es produesquen noves vacants, fins la finalització del procés selectiu, per increment de places de les mateixes característiques.  
Segona. Legislació aplicable  
En tot allò no previst en les bases, es d'aplicació el que s'estableix a les bases generals que han de regir les convocatòries de les proves selectives per a la selecció de les places incloses en les distintes ofertes d'ocupació pública de l'Ajuntament de Tavernes de la Valldigna, així com el que estableixen les disposicions esmentades a les referides bases.  
Tercera. Requisits dels aspirants  
Els aspirants han de tenir els següents requisits:  
Torn de promoció interna:  
- Haver prestat serveis efectius, com a personal funcionari en propietat, durant al menys dos anys en l'escala d'administració especial, subescala serveis especials, classe comeses especials, categoria nivell graduat escolar o equivalent, denominació d'auxiliar d'informàtica de l'Ajuntament de Tavernes de la Valldigna.  
- Estar en possessió del títol de batxiller superior, formació professional de segon grau o equivalent, o haver complit les condicions per a obtindre'l en la data en què acabe el termini de presentació d'instàncies. En tot cas, l'equivalència haurà de ser aportada per l'aspirant mitjançant un certificat expedit a aquest efecte per l'administració competent en cada cas.  
- Tenir la nacionalitat espanyola, sense perjudici del que s'estableix a l'article 57 de la Llei 7/2007, de 12 d'abril, per la qual s'aprova l'Estatut Bàsic de l'Empletat Públic.  
En el termini de presentació de documents, l'aspirant estranger caldrà que aporte específicament:  
- Els títols homologats.  
- Fotocòpia compulsada del passaport en vigor.  
- Fotocòpia compulsada, si fa el cas, del permís de treball en vigor.  
- No patir malaltia, ni estar afectat per limitació física o psíquica incompatible amb l'exercici de les funcions pròpies de les places convocades, o que les impossibilite.  
- No haver estat separat, mitjançant expedient disciplinari, del servei de cap administració pública, ni estar inhabilitat per a l'exercici de les funcions públiques.  
Quarta. Instància d'admissió a les proves selectives  
Qui vulga participar en les corresponents proves d'accés, haurà de sol·licitar-ho mitjançant la instància corresponent, a la qual adjuntarà, si fa el cas, el justificant acreditatiu d'haver efectuat el pagament dels drets d'examen, de conformitat amb l'ordenança fiscal vigent reguladora de la taxa per a la realització de proves selectives d'accés a la funció pública en aquest Ajuntament.  
Cinquena. Proves selectives  
A) Oposició.  
La fase d'oposició serà prèvia a la valoració de la fase de concurs.  
Els exercicis de la fase d'oposició son els següents:  
Primer exercici: De caràcter obligatori i eliminatori.   
Aquest exercici consistirà en la superació de 2 proves, una de caràcter teòric i l'altra de caràcter pràctic.  
La puntuació màxima a obtenir en aquest exercici serà de 35 punts, essent necessari per a superar-lo una puntuació igual o superior a 17,5 punts així com haver optés la puntuació mínima per a superar cadascuna de les proves en que consisteix l'exercici.  
1.A) Prova teòrica: Obligatòria i eliminatòria. Prova tipus test.  
Consistirà en la realització d'una prova de coneixements referida als continguts del programa temari de les presents bases, a través d'un qüestionari de 50 preguntes. Del programa de temes comuns sols es formularan, com a màxim, una quinta part de les preguntes d'aquest exercici (màxim 10 preguntes).   
El temps de duració de l'exercici serà determinat pel tribunal immediatament abans de començar l'exercici segons la dificultat de la prova plantejada.  
Les respostes incorrectes penalitzaran a raó del valor de 3 respostes incorrectes descomptaran el valor d'una resposta correcta o la proporció que corresponga.  
La qualificació d'aquest exercici serà de 0 a 15 punts, i caldrà obtenir-ne un mínim de 4,5 per superar-lo. Si no es supera aquesta prova no es podrà realitzar la prova pràctica.  
1.B) Prova pràctica: Obligatòria i eliminatòria.  
Consistirà en resoldre per escrit o mitjançant treballs pràctics, un o varis supòsits que plantejarà el tribunal immediatament abans del començament de l'exercici, relatius a les tasques pròpies de la plaça que es convoca.  
En el cas de resoldre per escrit algun dels supòsits, s'utilitzarà el ordinador i els programes d'ofimàtica que siguen necessaris. En eixe cas, no es valorarà cap exercici si no està resolt en suport informàtic.  
Si així ho estima lliurement el tribunal qualificador a la vista de les característiques de l'exercici proposat, els aspirants podran servir-se en aquesta prova dels textos legals, comentaris doctrinals o llibres de consulta o altres publicacions que puguen utilitzar normalment en l'exercici del seu treball.   
Aquest exercici serà avaluat entre 0 i 20 punts, i seran eliminats del procés selectiu els aspirants que no obtinguen una puntuació mínima de 10 punts en aquesta prova.  
Segon exercici. (valencià) De caràcter obligatori i no eliminatori.  
Consistirà en la valoració pel tribunal dels coneixements de valencià dels aspirants, relacionats amb les funcions pròpies de la plaça convocada.  
La duració serà establida pel tribunal en vista de la dificultat de l'exercici proposat; la dificultat s'adequarà a la categoria i nivell del perfil lingüístic de la plaça que es convoca.  
Aquest exercici es qualificarà de 0 a 5 punts.  
- Els exercicis escrits de redacció es valoraran mitjançant els següents criteris:  
Valoració gramatical (crèdit de punts: 3,75)   
Descomptaran 0,125 punts: errors en accents, dièresis, apostrofacions, contraccions, majúscules, errors de puntuació greus (que afecten la comprensió) o repetitius, etc.  
Descomptaran 0,165 punts: Faltes d'ortografia (excepte les valorades en l'apartat anterior), de morfosintaxi i de lèxic.  
- Com que hi ha limitació de text, la repetició d'un error comptarà tantes voltes com s'haja produït.  
Adequació (crèdit de punts: 1,25)  
- Es valorarà que la redacció s'ajuste al que es demana.  
- Es valoraran els recursos lingüístics emprats.  
- Si en la primera part es perden tots els crèdits, la segona no es valorarà.  
- Es penalitzarà superar el màxim de paraules escrites. Es descomptaran 0,01 punts per cada paraula que supere el màxim establert.  
B) Concurs  
Una vegada acabada la fase d'oposició, tindrà lloc la valoració de la fase de concurs, entre aquells aspirants, que hagen superat la fase d'oposició.  
Els mèrits que es valoren en la fase de concurs són els següents:   
a) Antiguitat: Temps de prestació de serveis professionals com a funcionari o contractat laboral en qualsevol administració pública en qualsevol categoria.  
b) Experiència en el lloc d'origen: S'entén per aquesta la prestació de serveis professionals com a funcionari o contractat laboral de la categoria i denominació des de la qual es participa en el procés selectiu.  
c) Experiència en llocs superiors als de la plaça des de la que es promociona: Temps de prestació de serveis en places superior categoria a la categoria des de la que es promociona, siga com a interí, comissió de serveis, millora d'ocupació o qualsevol altra forma de provisió.  
d) Participació en altres proves selectives a places a les quals es promociona: Per la superació de tot o part de processos selectius anteriors, siga en propietat o per a formació d'una borsa de treball de places de la mateixa categoria i naturalesa a la convocada.  
e) Titulacions complementàries: es valorarà estar en possessió del títol de diplomat o llicenciat universitari.  
f) Coneixements de valencià: únicament seran avaluables els certificats expedits per la Junta Qualificadora de Coneixements de Valencià.  
g) Altres mèrits: Es valorarà de forma separada aquest apartat atenent als següents criteris:  
1. Per una banda es valorarà estar en possessió dels títols de superació de cursos de l'escola oficial d'idiomes que s'assenyalen. Aquests mèrits es poden acumular fins a un màxim d'1 punt.  
2. Per altra banda es valorarà sempre de forma independent la prestació efectiva del voluntariat de protecció civil fins a un màxim d'1 punt.  
La suma dels apartats anteriors no podrà excedir de la puntuació màxima determinada per a la totalitat d'aquest apartat d'altres mèrits (2 punts)  
h) Cursos: es valorarà l'assistència i/o aprofitament a cursos amb certificat acreditatiu exprés, sempre que tinguen una relació estreta amb les activitats, coneixements i/o experiència pròpies de la plaça convocada, i estiga reflectida de manera expressa la seua duració en hores lectives.   
  
\* \* \* \* \*  
  
Acreditacions: Per a la valoració dels mèrits referits hauran d'acreditar-se en la forma que a continuació es detalla:   
Els apartats a) antiguitat; b) experiència en el lloc d'origen; i c) experiència en llocs superiors als de la de la plaça des de la qual es promociona, s'acreditarà mitjançant certificat expedit per l'òrgan competent de l'administració on s'hagen prestat els serveis, que es detallarà per mesos complets de serveis prestats.  
d) Participació en altres proves selectives a places a les quals es promociona: Mitjançant certificat expedit per l'òrgan competent de l'administració en el qual es facen constar el detall de l'apartat de les bases que regulen els exercicis de la convocatòria, i si fa el cas, el concurs de mèrits, proves selectives realitzades per l'aspirant i puntuació en cada exercici realitzat, així com la naturalesa de les proves selectives per tal d'acreditar si es tracta de proves selectives per a la provisió en propietat o contractació laboral indefinida, o si pel contrari es tracta de proves selectives per tal de formar borses de treball.  
e) Titulacions complementàries: Mitjançant l'original o còpia degudament compulsada del títol expedit per la universitat competent.   
f) Coneixements de valencià: Mitjançant l'original o còpia degudament compulsada del títol expedit per la Junta Qualificadora de Coneixements de Valencià o, si fa el cas, original o còpia compulsada del títol equivalent, sempre que per part de l'aspirant s'acredite l'equivalència per organisme competent.  
g) Altres mèrits:  
Cursos de l'escola oficial d'idiomes:  
Mitjançant la fotocòpia compulsada del títol corresponent expedit per l'escola oficial d'idiomes o document equivalent.  
Anys de voluntariat de protecció civil.  
Mitjançant certificat de mèrits on s'acrediten les labors prestades i el seu historial en l'agrupació local, expedit per l'alcalde president, o regidor delegat en matèria de protecció civil.  
h) Cursos: La realització de cursos s'acreditarà a través de certificats o diplomes, i es valorarà únicament si van ser organitzats o convocats per universitats, instituts o escoles oficials de formació de funcionaris, i altres entitats o centres docents públics o privats dels prevists en la Llei Orgànica 8/1985, de 13 de juliol, reguladora del Dret a l'Educació, quan hagen sigut homologats pels instituts o escoles oficials de formació de funcionaris o per la universitat. No es podran valorar ni es tindran en compte aquells cursos en què no s'expresse la duració en hores lectives.  
Sisena. Programa de temes  
A) Matèries comunes:  
Tema 1. La Constitució: idea general. La Constitució espanyola del 1978. Principis bàsics. La reforma de la Constitució. Drets i deures fonamentals en la Constitució espanyola. La seua garantia i suspensió.  
Tema 2. Les Corts generals. Composició, atribucions i funcionament. El govern i l'administració. Relacions entre el Govern i les Corts generals.  
Tema 3. Organització territorial. L'Estatut d'Autonomia de la Comunitat Valenciana. L'administració de la Generalitat Valenciana.  
Tema 4. El municipi: concepte i elements. El terme municipal, la població i l'empadronament.  
Tema 5. L'organització municipal. L'alcalde. El Ple de l'Ajuntament. La junta de govern. Els tinents d'alcalde. Els regidors delegats. Competències municipals.  
Tema 6. Personal al servei de les entitats locals: funcionaris. Personal eventual i laboral. Drets i deures dels funcionaris. Règim disciplinari.  
Tema 7. El procediment administratiu: concepte. Els seus principis. Els subjectes del procediment administratiu. Administració i administrat. Dimensió temporal del procediment administratiu: còmput de terminis. Recepció i registre de documents. El procediment administratiu local. Requisits en la presentació de documents. Comunicacions i notificacions. Pràctica de la notificació.   
Tema 8. L'organització municipal de l'Ajuntament de Tavernes de la Valldigna. L'organigrama dels seus òrgans unipersonals i col·legiats. El Reglament Orgànic Municipal.   
B) Matèries específiques:  
Tema 9. Legislació d'interés: Llei Orgànica 15/1999, de 13 de desembre, de Protecció de Dades de Caràcter Personal. Reial Decret 994/1999, d'11 de juliol, per el que s'aprova el Reglament de Mesures de Seguretat dels fitxers que continguen dades de caràcter personal. Llei 59/2003, de Firma Electrònica. Llei 11/2007, d'Accés Electrònic dels Ciutadans als Serveis Públics.  
Tema 10. Administració de servidors (I): concepte i funcions del servidor. Tipus de servidors existents. Requeriments dels sistemes operatius de xarxa. Requeriments d'un servidor. Discos durs: Particions. Multivolum. Mirall. RAID (RAID 0, 1, 2, 3, 4, 5, 6, 10 i 50). Els sistemes de fitxers: Conceptes de FAT, FAT32, NTFS, usf i ext2, HSFS. Dispositius de còpia de seguretat: Conceptes de DAT, DLT, AIT, LTO, llibreries de còpia. Còpies de seguretat: Còpia de seguretat completa. Polítiques de còpies de seguretat. Impressores: Característiques fonamentals de les impressores làser, de raig de tinta i impressores remotes. El corrent elèctric: problemes més habituals respecte al disseny de la disposició dels equipaments informàtics. La presa de terra. SAIs. Seguretat dels servidors: Seguretat física. Seguretat de programari. Tasques o responsabilitats bàsiques del administrador de servidors.  
Tema 11. Administració d'usuaris: Disseny de l'entorn d'usuaris: Concepte. Criteris i objectius. Necessitats generals de l'usuari. Disseny del sistema informàtic. Distribució d'aplicacions. La taula d'aplicacions. Disseny en els servidors: Distribució dels discos. Accés a la informació. Privilegis. Configuració d'estacions de treball: Aplicacions comunes en el servidor. Aplicacions comunes als clients. Creació de l'estació model. Imatges de disc. Manteniment de les estacions de treball: Manteniment de l'equipament. Extreure dades d'un equip. Tasques periòdiques de manteniment (manteniment en el servidor, virus. Control remot. Actualització diferida). Documentació i procediments (Procediments i programari) Formació de l'usuari. Centre d'atenció a l'usuari (CAU). Responsabilitats del l'administrador d'usuaris.  
Tema 12. Administració de la xarxa: elements i disseny físic d'una xarxa: Elements d'una xarxa. Topologia i tipus de xarxes. Tipus de xarxes locals. Protocols de comunicacions: concepte de NetBIOS/NetBEUI. IPX/SPX, TCP/IP. Configuració de la xarxa en els ordinadors (client/servidor). Seguretat de la xarxa. Responsabilitats de l'administrador de la xarxa.  
Tema 13. Administració de la seguretat: seguretat informàtica. Tipus d'atacs. Atacs provinents de persones. Mecanismes de seguretat. Seguretat de l'entorn: Mecanismes d'autenticació d'usuaris. Protecció de les dades (Conceptes de criptosistemes de clau compartida i de clau pública. Concepte de hash. Concepte de esteganografia). Seguretat del sistema: seguretat en els sistema de fitxers. Atacs a contrasenya. Codi maliciós i amenaces lògiques. Detectors. Escàners. Atacs de denegació de servei.   
Tema 14. Microsoft © Windows 2003 Server. Directori actiu (I): Concepte de servei de directori i característiques. Esquema de directori actiu: Concepte. Objectes de classe de esquema i objectes d'atribut d'esquema. Components de directori actiu: Estructures lògiques (concepte de domini, unitat organitzativa, arbres i boscos). Estructures físiques (concepte de llocs i controladors de domini). Funcions dels controladors de domini.  
Tema 15. Microsoft © Windows 2003 Server. Directori actiu (II): Serveis de catàleg global: Concepte i funcions. Procés de consulta al catàleg global. Conceptes i tasques d'administració: Replicació (concepte. Informació replicada). Replicació de la informació (característiques bàsiques de la replicació dins d'un lloc i entre llocs).   
Tema 16. Microsoft © Windows 2003 Server. Directori actiu (III): Conceptes i tasques d'administració: Relacions de confiança (característiques i compatibilitats). Directives de grup (concepte i aplicació de les directives de grup). Nombres d'objectes (nom complet i nom complet relatiu. Concepte d'identificador únic global GUID).   
Tema 17. Microsoft © Windows 2003 Server. Directori actiu (IV): Instal·lació i administració de dominis, arbres i boscos: El mestre d'operacions (concepte i funcions del mestre per a tot el bosc i per a tot el domini). Administració de relacions de confiança: Concepte i tipus de confiances. Confiances de mètode abreviat (d'accés directe unidireccionals, accés directe bidireccionals, requisits de creació).  
Tema 18. Microsoft © Windows 2003 Server. Directori actiu (V): Unitats organitzatives UO: Concepte i raons per a definir una UO. Administració de comptes d'usuari: Concepte de compte i autenticació. Tipus de comptes d'usuari (comptes d'usuari local, de domini i integrades). Regles i requisits de la contrasenya.Targetes intel·ligents (concepte i avantatges). Perfils d'usuari (concepte i tipus).   
Tema 19. Microsoft © Windows 2003 Server. Directori actiu (VI): Grups: Concepte de grup, tipus i àmbits. Control de accessos: Concepte de permís. Jerarquia dels permisos de permetre, denegar i estàndard. Concepte de permisos efectius i especials. Directives de grup (GPO): Concepte. GPO locals i no locals. Jerarquia d'aplicació. Administració del registre de seguretat: Concepte. Registres de seguretat predeterminats. Concepte de plantilla de seguretat.  
Tema 20. Atacs contra xarxes TCPI/IP (I): Generacions i classificació dels atacs. Vulnerabilitats de les capes TCP/IP. Activitats prèvies a la realització d'un atac: Utilització d'eines d'administració. Recerca d'empremtes identificatives. Exploració de ports. Escoltadors de xarxa (sniffers): Desactivació del filtre MAC. Objectiu d'un atac d'ARP i possibles solucions. Fragmentació IP: Principi de funcionament. Fonaments de la fragmentació en xarxes Ethernet. Atacs de denegació del servei i tipologies.C Concepte d'atac per deficiències de programari.  
Tema 21. Mecanismes de prevenció: Tallafocs: definició i principis d'instal·lació i configuració. Encaminadors amb filtratge de paquets: Principis de funcionament. Avantatges i desavantatges dels encaminadors amb filtratge de paquets. Paral·leles a nivell d'aplicació i passarel·les a nivell de circuit. Zones desmilitaritzades: Concepte de equip bastió i d'arquitectura tallafoc dual-homed. Combinacions de tecnologies per a construcció d'una DMZ. Característiques addicionals del sistemes tallafocs.  
Tema 22. Mecanismes de protecció: Protecció a nivell de xarxa: Concepte del protocol IPsec i modes d'ús dels protocols AH o ESP. Protecció a nivell de transport: Concepte del protocol SSL. Xarxes privades virtuals (VPN):Definició i tipus. Configuració i protocols utilitzats en VPN. Túnels.  
Tema 23. Malware (I): Vies de propagació. Tècniques de propagació. Tècniques de camuflatge (Stealth, sobrepassament, armouring, autoxifrat i polimorfisme). Vulnerabilitats. Tipus de virus: Residents, d'acció directa, de sobreescriptura, d'engegada, de macro, d'enllaç, encriptats, polimòrfics, multipartites, de fitxer, de companyia, de FAT, cucs, troians, bombes lògiques.  
Tema 24. Malware (II): Concepte i funcionament i prevenció de sypware, adware, dialers i cookies. Spam: Característiques i tipus. Mètodes emprats per a la distribució d'espam. Perjudicis i protecció. Phising: Concepte i característiques tècniques. Forma de distribució i funcionament. Forma de reconeixement i prevenció.  
Tema 25. Seguretat en xarxes sense fil. Concepte de tecnologia wireless. Els problemes de les xarxes sense fil. WEP (concepte i debilitats). Concepte d'autenticació per adreça MAC ocultació de SSID. Concepte de WPA (Wi-Fi Protected Access). Conceptes bàsic sobre la norma 802.1x, el protocol EAP-PEAP. Concepte d'autenticació clau compartida WPA-PSK. Concepte de TKIP. Conceptes bàsics sobre la norma 802.11i. L'algoritme AES. Concepte.  
Tema 26. Introducció a les arquitectures distribuïdes a escala Internet: Conceptes previs de sistemes distribuïts. Client-servidor: Concepte. Serveis proporcionats per múltiples servidors. Arquitectura multiestrat. Aplicacions basades en web. Procés de publicació-subscripció. Definició i característiques dels sistemes d'igual a igual (peer to peer o P2P). Definició i característiques dels sistemes distribuïts basats en esdeveniments. Codi mòbil: concepte i paradigmes. Topologies dels sistemes distribuïts  
Tema 27. Introducció als sistemes de comunicació sense fils: L'espectre electromagnètic. Classificació de les comunicacions sense fils: Conceptes de WPAN, WLAN i WWAN. Avantatges i limitacions de les comunicacions sense fils respecte de les tradicionals.  
Tema 28. Introducció a la resolució de noms i DNS en Windows Server 2003: Comparació entre DNS i NetBIOS. Concepte de FQDN. Determinació de quant es requereix NetBIOS. Descripció de DNS. Espai de noms DNS i noms de domini. Espai de noms de domini en Internet i espai de noms de domini privats. Components de DNS: Servidors DNS. Zones DNS. Interpretadors de noms DNS. Registre de recursos. Descripció del funcionament d'una consulta DNS: Mètodes de resolució DNS. Passos en la consulta DNS. Descripció de recursivitat i suggeriments d'arrel. Descripció de la cau de client i servidor DNS.  
Tema 29. Virtualització de servidors en VMware© Infrastruture (Conceptes bàsics I): concepte de virtualització i de màquines virtuals. Components bàsics de xarxa. Concepte i funcionament bàsic dels adaptadors de xarxa virtuals. Concepte i funcionament bàsic de switch virtuals. Concepte i funcionament bàsic de ports virtuals. Concepte i funcionament bàsic VLAN. Concepte de hosts, clústers i piscina de recursos (resource pools).  
Tema 30. Virtualització de servidors en VMware© Infrastruture (Conceptes bàsics II): Concepte i funcions bàsiques de ESX Server. Concepte de fitxer VMDK. Concepte i funcionament bàsic de VMotion. Concepte i funcions bàsiques de VirtualCenter. Concepte i funcions bàsiques de Virtual SMP. Concepte i funcions bàsiques de HA. Concepte i funcions bàsiques de DRS.   
Tema 31. Virtualització de servidors en VMware© Infrastruture (SAN): Concepte de SAN i components bàsics en un entorn ESX. Dispositius d'emmagatzemament de dades SAN en un entorn virtual ESX. Array de discos actiu i passiu en un sistema SAN. Concepte de zoning i emmascarament LUN (LUN masking) en topologia SAN.  
Tema 32. Virtualització de servidors en VMware© Infrastruture (Gestió de recursos amb DRS) Arquitectura bàsica i requeriments de DRS. Planificació de distribució de recursos. Arquitectura bàsica de les piscines de recursos (resource pools) i clústers en entorns ESX.  
Tema 33. Virtualització de servidors en VMware© Infrastruture (VMFS): Concepte i funcionament bàsic de VMFS. Tipus i estructura de VMFS. Característiques i avantatges. Concepte d'RDM. Ús de RDM vs VMFS.  
Tema 34. Virtualització de servidors en VMware© Infrastruture (Seguretat): Conceptes bàsics sobre la arquitectura de seguretat d'ESX.   
Tema 35. Virtualització de servidors en VMware© Infrastruture ESX (Backups i recuperació de desastres): Tipus de desastres. Mètodes i estratègies de recuperació. Backup de servidors ESX i continuïtat del negoci. Components crítics de la consola del sistema operatiu. Opcions de "backing up" del servei de consola; avantatges i inconvenients de cadascuna. Copia de seguretat i recuperació de màquines virtuals.   
Tema 36. Virtualització de servidors en VMware© Infrastruture (Alta disponibilitat en el Datacenter): Virtual a clústers virtuals. Copia física a clústers virtuals. Mirroring o replicació. Recuperació de VM amb fitxers VMDK. Recuperació de VM amb backup "normal". Recuperació amb combinació de mètodes. Concepte de "Snapshots".  
Tema 37. Virtualització de servidors en VMware© Infrastruture (Consideracions bàsiques sobre el disseny i arquitectura del sistema): Processadors. Cau. Memòria. Dispositius I/O. Espai de disc. Avantatges i inconvenients dels sistemes blade. Servidors independents. Emmagatzemament amb ESX.  
Tema 38. Virtualització de servidors en VMware© Infrastruture (Consideracions sobre emmagatzemament amb ESX I): Concepte i característiques bàsiques del protocols FCP, iSCSI, NFS i 10 Gigabit Ethernet. Prestacions en un entorn virtualitzat amb ESX. Opcions d'emmagatzemament en entorns ESX. Opcions de RAID en entorns ESX.  
Tema 39. Virtualització de servidors en VMware© Infrastruture (Consideracions sobre emmagatzemament amb ESX II): iSCSI (SCSI sobre IP). NAS (Network Attached Storage). SAN (Storage Area Network): GBICs (Gigabit Interface Converters), Conmutadors de fibra (Fiber Channel Switch), Bridge. Topologies: estructura punt a punt, switched fabric, arbitrated loop, estructura multicamí (multipath fabric), estructura redundant. Altres opcions SAN: replicació, Zooning, multicamí.  
Tema 40. Virtualització de servidors en VMware© Infrastruture (Conceptes de networking amb ESX): conmutadors físics (pSwitch), targetes de xarxa físiques (pNIC), conmutadors virtuals (vSwitch), targetes de xarxa virtuals (vNIC), Tallafafocs virtual (vFW). Definicions de xarxa: Administració de xarxa (administration network), xarxa VMotion, xarxa VMkernel, xarxa VM.   
Tavernes de la Valldigna, 20 de novembre de 2009.- El cap de l'Activitat 04 de Recursos Humans i Gestió de Personal: Valentín Vercher Manclús.